Die debat oor die taalbeleid by universiteite woed steeds voort en dit is baie duidelik dat dié saak baie mense na aan die hart lê.
“Die dokumentêr probeer die kant van Afrikaans bekyk wat lank stilgemaak is en waaroor jongmense dikwels te bang is om oor te praat. Daar word weggeskram van Afrikaans, omdat te veel mense dit nog as ’n onderdrukkerstaal sien en nie die taal van bevryding nie,” skryf Mercy in ŉ verklaring. “Afrikaans kan mense bemagtig, mits die gesig van Afrikaans verander. Uiteindelik wys die bruin stem agter die dokumentêr wat en wie presies op die spel is.”
Mercy gaan dit nog ver bring. Baie dankie vir haar opregte en objektiewe pleidooi. Sy is wat ons land nodig het.